cyanic-selkie/wikianc huggingface dataset:
বাগেরহাট জাদুঘর
বর্ণনা
জাদুঘরটি ২০০১ সালের সেপ্টেম্বর মাসে জনসাধারণের জন্যে উন্মুক্ত করে দেয়া হয়। জাদুঘরটি ষাটগম্বুজ মসজিদ এর সংগে একই কমপ্লেক্সে অবস্থিত। জাদুঘরের গেটের পাশে টিকেট কাউন্টার অবস্থিত। জনপ্রতি টিকেট এর দাম পনের টাকা, তবে পাঁচ বছরের কম কোন বাচ্চার জন্যে টিকেট এর দরকার পড়েনা। মাধ্যমিক পর্যায়ের শিশু-কিশোরদের জন্য প্রবেশ মুল্যে নির্ধারন করা হয়েছে ৫ টাকা। সার্কভুক্ত বিদেশি দর্শনার্থীর জন্যে টিকেট মূল্য পঞ্চাশ  টাকা এবং অন্যান্য বিদেশী দর্শকদের জন্য টিকেটের মূল্য একশত টাকা।
গ্রীষ্মকালে সকাল ১০টা থেকে সন্ধ্যা ৬টা পর্যন্ত জাদুঘর খোলা থাকে। মাঝখানে দুপুর ১টা থেকে ১.৩০ পর্যন্ত আধ ঘণ্টার জন্যে বন্ধ থাকে। আর শীতকালে সকাল ৯টা থেকে বিকেল ৫টা পর্যন্ত খোলা থাকে। শীতকালেও দুপুর ১টা থেকে ১.৩০ পর্যন্ত বন্ধ থাকে। আর সবসময়ের জন্যেই শুক্রবারে জুম্মার নামাযের জন্যে সাড়ে বারোটা থেকে তিনটা পর্যন্ত বন্ধ থাকে। রবিবার সাধারণ ছুটি এবং সোমবার বেলা ২.০০ থেকে   খোলা থাকে। এছাড়াও সরকারী কোন বিশেষ দিবসে জাদুঘর খোলা থাকে ।
১২৪ নং ওয়ার্ড, কলকাতা পৌরসংস্থা
ভূগোল
১২৪ নং ওয়ার্ডের উত্তরে চণ্ডীচরণ ঘোষ রোড, জেমস লং সরণি (ডায়মন্ড হারবার বাইপাস), বিদ্যাসাগর সরণি এবং পূর্ব দিকে ধারাবাহিকভাবে টানা একটি রেখা রয়েছে যেখানে এটি চকঠাকুরানী মৌজার উত্তর-পশ্চিম সীমানার সাথে মিলিত হয়েছে; পূর্ব বড়িশা মৌজার পূর্ব সীমানার পূর্বে; মহাতমা গান্ধী রোডের দক্ষিণে; পশ্চিমে ডায়মন্ড হারবার রোড।
ওয়ার্ডটি কলকাতা পুলিশের ঠাকুরপুকুর থানা দ্বারা পরিবেশিত হয়।
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ থানাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।
ভারতের ২০১১ সালের আদমশুমারি অনুসারে, কলকাতা পৌরসংস্থার ১২৪ নং ওয়ার্ডের মোট জনসংখ্যা ছিল ৩৯,১৭৯ জন, যার মধ্যে ১৯,৩৫২ (৪৯%) পুরুষ এবং ১৯,৮৩৭ (৫১%) মহিলা৷ ৬ বছরের নিচে জনসংখ্যা ছিল ২,৮৩৯ জন। ১২৪ নং ওয়ার্ডে মোট শিক্ষিতের সংখ্যা ছিল ৩৩,৬৩২ (৬ বছরের বেশি জনসংখ্যার ৯২.৫৫%)।
নির্বাচনের হাইলাইটস
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পূর্ব (বিধানসভা কেন্দ্র) এর একটি অংশ।
কিং অব দ্য জাঙ্গল (১৯৩৩-এর চলচ্চিত্র)
কিং অফ দ্য জাঙ্গল হল ১৯৩৩ সালে মুক্তিপ্রাপ্ত মার্কিন রোমাঞ্চকর সাদাকালো চলচ্চিত্র। যেটি পরিচালনা করেছেন এইচ. ব্রুস হাম্বারস্টোন এবং ম্যাক্স মার্সিন। এই চলচ্চিত্রে অভিনয় করেন মার্কিন সাঁতারু ও অলিম্পিক স্বর্ণ পদক বিজয়ী বুস্টার ক্রাব।
কাহিনী সংক্ষেপ
আফ্রিকার এক জঙ্গলে কাসপা পর্বতের চূড়া থেকে নেমে আসে। কিছু সিংহের বাচ্চার সাথে তার দেখা হয় এবং সে তাদের সাথে খেলতে থাকে। মা সিংহ এসে তাকে নিয়ে যায় এবং তার বাচ্চাদের সাথে খেলতে দেয়। বছর বিশেক পরে কাসপা পরিপূর্ণ মানুষ এখন তার সিংহ বন্ধুদের সাহায্য করে। কিছু শিকারি বনে প্রবেশ করে তাকে দেখতে পায় এবং দেখে সে তর্জন গর্জন ছাড়া তাদের সাথে কথা বলতে পারছে না। তারা তাকে বন্দী করে এবং সিংহের সাথে খাঁচায় ভরে আমেরিকায় সার্কাসে বিক্রি করতে নিয়ে যায়। কাসপা বন্দীদশা থেকে নিজেকে মুক্ত করে এবং সাঁতরে নদী পাড়ি দিয়ে শহরে চলে যায়। সেখানে এক পথচারী তাকে দেখতে পেয়ে পুলিশে খবর দেয়। পুলিশ তার পিছনে লাগলে সে পালিয়ে গিয়ে একটি জানালা দিয়ে স্কুল শিক্ষক অ্যানি রজার্স ও তার রুমমেট সুয়ের অ্যাপার্টমেন্টে ঢোকে যায়। তাকে খাবার দেওয়ার পর অ্যানি তাকে শিক্ষাদান করে সভ্য করে তুলতে চায়। কিন্তু কাসপা নিজেকে এই নতুন জীবনে সুখী মনে করে না এবং সে আফ্রিকায় ফিরে যেতে চায়।
দ্য ডে অব দ্য জ্যাকল (চলচ্চিত্র)
দ্য ডে অফ দ্য জ্যাকল ১৯৭৩ সালে নির্মিত, ফ্রেড জিনম্যান পরিচালিত একটি ব্রিটিশ-ফ্রেঞ্চ থ্রিলার চলচ্চিত্র। এই সিনেমাটির গল্প নেয়া হয়েছে বিখ্যাত লেখক ফ্রেডেরিক ফোরসাইথের ১৯৭১ সালের একই নামের উপন্যাস থেকে। এতে অভিনয় করেছেন, এডোয়ার্ড ফক্স, মাইকেল রন্সডেলি। সিনেমার কাহিনী দ্য জ্যাকল নামের একজন হিটম্যানকে নিয়ে যাকে ফ্রান্সের প্রেসিডেন্ট চার্লস দ্য গলকে হত্যা করার জন্য ভাড়া করা হয়।
কাহিনী সংক্ষেপ
ফ্রান্সের প্রেসিডেন্ট চার্লস দ্য গলকে কিছু সামরিক এবং সরকারী অফিসার হত্যা করতে চায় কারণ তিনি আলজেরিয়াকে স্বাধীন ঘোষণা করেছেন। ওএএস নামে একটি বিদ্রোহী দল গড়ে উঠে তারাও কিছু অফিসারের সাহায্যে প্রেসিডেন্টকে হত্যার চেষ্টা করে ব্যর্থ হয় এবং হামলাকারীদের ও তাদের নেতৃবৃন্দদের ফাঁসিকাষ্ঠে ঝুলানো হয়।
কিন্তু হামলাকারীরা আবার নতুন করে আধ মিলিয়ন ডলারের বিনিময়ে ‘দ্য জ্যাকল’ নামে একজন হিটম্যানকে নিয়োগ দেয় কিন্তু তার আসল নাম কেউ জানে না। তখন জ্যাকল এর হত্যাপ্রস্তুতি এবং তাকে ঠেকানোর জন্য সরকারি প্রচেষ্টা চলতে থাকে।
সনি পিকচার্স ক্লাসিকস
সনি পিকচারস্ ক্লাসিকস (Sony Pictures Classics) এটি একটি স্বাধীন চলচ্চিত্র। ১৯৯২ সালের পহেলা জানুয়ারি এটি গঠন করা হয়।
সনি পিকচার ক্লাসিকের স্বল্পদৈর্ঘ্য চলচ্চিত্র নির্মানের ইতিহাসে যুক্তিসঙ্গত বিনিয়োগ করার ক্ষেত্রে বিশেষ খ্যাতি রয়েছে।
গাজীপুর
গাজীপুর হলো গাজীপুর জেলার একটি শহর। এটি ঢাকার সন্নিকটে অবস্থিত। অনেকগুলি ভারী এবং মাঝারি শিল্প এলাকা নিয়ে এই শহর গড়ে উঠেছে। দেশের সর্ববৃহৎ ফসল গবেষণা প্রতিষ্ঠান বাংলাদেশ কৃষি গবেষণা ইনস্টিটিউট এ জেলায় অবস্থিত। এছাড়াও এখানে সরকারি বেসরকারি অনেকগুলো বিশ্ববিদ্যালয় রয়েছে। এদের মধ্যে উল্লেখযোগ্য হলো বঙ্গবন্ধু শেখ মুজিবুর রহমান কৃষি বিশ্ববিদ্যালয়, জাতীয় বিশ্ববিদ্যালয়, ঢাকা প্রকৌশল ও প্রযুক্তি বিশ্ববিদ্যালয় এবং ইসলামিক ইউনিভার্সিটি অব টেকনোলজি। দেশে অন্যতম শিল্পনগরী টঙ্গীর অবস্থান এই শহরের মধ্যে। এছাড়া আরও রয়েছে বাংলাদেশ সিকিউরিটি প্রিন্টিং কর্পোরেশন লিঃ, বাংলাদেশ মেশিন টুলস্ ফ্যাক্টরি লিঃ, বাংলাদেশ সমরাস্ত্র কারখানা, বাংলাদেশ ধান গবেষণা ইনস্টিটিউট বিশেষ ভাবে উল্লেখযোগ্য।
জনমিতি
বছর অনুসারে জনসংখ্যা:
ভূগোল
প্রধান নদ-নদীগুলো হলো পুরাতন ব্রহ্মপুত্র, শীতলক্ষ্যা, তুরাগ, বংশী, বালু, বানার। তুরাগ নদী শিল্প বর্জ্য দ্বারা মারাত্মকভাবে দূষিত হয়ে পড়েছে।
প্রশাসন
আনিসুর রহমান জেলা প্রশাসক, গাজীপুর
মোঃ কামরুজ্জামান উপপরিচালক, স্থানীয় সরকার
গ্রাহাম গুচ
গ্রাহাম অ্যালেন গুচ, ওবিই, ডিএল (Graham Alan Gooch; জন্ম: ২৩ জুলাই, ১৯৫৩) লিটনস্টোনের হুইপস ক্রস এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। এসেক্স এবং ইংল্যান্ডের পক্ষ হয়ে অধিনায়কত্ব করেছেন তিনি। তিনি তার সময়কালে আন্তর্জাতিক পর্যায়ের অন্যতম সফল ব্যাটসম্যান হিসেবে পরিগণিত ছিলেন। ১৯৭৩ থেকে ২০০০ সাল মেয়াদকালে প্রথম-শ্রেণীর ক্রিকেট ও সীমিত ওভারের খেলায় ৬৭,০৫৭ রান করে ফলপ্রসূ ভূমিকা রাখেন ‘জ্যাপ’ ডাকনামে পরিচিত গ্রাহাম গুচ।
নভেম্বর, ২০০৯ সাল থেকে ২০১৫ সাল পর্যন্ত তিনি ইংল্যান্ড ক্রিকেট দলের ব্যাটিং কোচ হিসেবে দায়িত্ব পালন করেছেন।
প্রারম্ভিক জীবন
পূর্ব লন্ডনের লেটনস্টোন এলাকায় অবস্থিত হুইপস ক্রস হসপিটালে গুচ জন্মগ্রহণ করেন। এরপর লন্ডনের নর্লিংটন স্কুল ফর বয়েজে শিক্ষাগ্রহণ করেন। ক্রিকেট খেলায় তিনি ভারি ব্যাট ব্যবহার করতেন। ১৯৭৩-১৯৯৭ সাল পর্যন্ত নিয়মিতভাবে প্রথম-শ্রেণীর ক্রিকেটে অংশ নিয়েছেন। প্রথম-শ্রেণীর ক্রিকেটে পঁচিশ জন ক্রিকেটারের একজনরূপে শতাধিক সেঞ্চুরি করেছেন।
লিস্ট এ ক্রিকেটে সবচেয়ে বেশি সর্বমোট ২২,২১১ রান করেছেন।
খেলোয়াড়ী জীবন
১০-১৪ জুলাই, ১৯৭৫ সালে ২১ বছর বয়সে ইয়ান চ্যাপেলের নেতৃত্বাধীন সফরকারী অস্ট্রেলিয়া দলের বিপক্ষে বার্মিংহামে অনুষ্ঠিত ১ম টেস্টে অভিষেক ঘটে গুচের। কিন্তু সূচনালগ্নটি মোটেই ভাল হয়নি তার। উভয় ইনিংসেই তিনি শূন্য রান করেছিলেন। ঐ টেস্টে ইংল্যান্ড ইনিংস ও ৮৫ রানের বিরাট ব্যবধানে পরাজিত হয়েছিল। পরের টেস্টে ৬ ও ৩১ রান করেন। ফলে দল থেকে বাদ পড়ে যান।
এসেক্সে ভাল ক্রীড়াশৈলী উপস্থাপন করায় ১৯৭৮ সালে পুনরায় দলে অন্তর্ভুক্ত হন তিনি। দক্ষিণ আফ্রিকা সফরে বিদ্রোহী দলের সাথে খেলার জন্য তিনি তিন বছরের জন্য নিষেধাজ্ঞার কবলে পড়েন। তারপরও টেস্ট ক্রিকেটে ৮,৯০০ রান নিয়ে এপ্রিল, ২০১৫ সাল পর্যন্ত ইংল্যান্ডের শীর্ষস্থানীয় রান সংগ্রহকারীর ভূমিকায় আসীন রয়েছেন।
ওয়েস্ট ইন্ডিজ ক্রিকেট দলের বৈশ্বিক টেস্ট ক্রিকেট অঙ্গনে একাধিপত্য বিস্তারকালীন সময়ে তার খেলোয়াড়ী জীবন কাটে। এ সময়ে তার প্রায় চল্লিশ গড়ের ব্যাটিং সত্যিই উল্লেখযোগ্য অবদানরূপে বিবেচিত হয়। হেডিংলিতে ১৯৯১ সালে তার করা ১৫৪ রান অনেকগুলো সেরা সেঞ্চুরিগুলোর একটি হিসেবে ক্রিকেট বোদ্ধা ও সাবেক খেলোয়াড়গণ মনে করেন। তার এ ইনিংসের কল্যাণে ইংল্যান্ড দল ওয়েস্ট ইন্ডিজের বিপক্ষে জয় পায়। ইংল্যান্ডের দ্বিতীয় ইনিংসে সংগৃহীত ২৫২ রানের মধ্যে শুরু থেকে শেষ পর্যন্ত অপরাজিত ছিলেন তিনি। এ পর্যায়ে ম্যালকম মার্শাল, কার্টলি অ্যামব্রোস ও কোর্টনি ওয়ালসের বোলিং আক্রমণ সামাল দিয়েছিলেন গ্রাহাম গুচ।
লর্ডসে তিনি নিজস্ব সর্বোচ্চ ৩৩৩ রান করার পাশাপাশি দ্বিতীয় ইনিংসেও সেঞ্চুরি করে সর্বোচ্চ রানের কীর্তিগাঁথা অক্ষুণ্ণ রয়েছে।
১৯৮৭ ক্রিকেট বিশ্বকাপ
১৯৮৭ সালে ভারত-পাকিস্তানে যৌথভাবে অনুষ্ঠিত ৪র্থ বিশ্বকাপ ক্রিকেটের দ্বিতীয় সেমি-ফাইনালে দলীয় ৭৯ রানে ২ উইকেটের পতনের পর অধিনায়ক মাইক গ্যাটিংয়ের সাথে জুটি বেধে ১৯ ওভারে ১১৭ রান করেন যা দলকে ফাইনালে উন্নীত করতে সহায়তা করেছিল। স্ট্যাম্পিংয়ের মাধ্যমে গুচ ১১৫ রান করে আউট হন। ঐ প্রতিযোগিতায় তিনি ৪৭১ রান করে সর্বোচ্চ রান সংগ্রহকারী হন ও ইংল্যান্ড রানার্স-আপ হয়েছিল।
সম্মাননা
১৯৮০ সালে উইজডেন কর্তৃক উইজডেন বর্ষসেরা ক্রিকেটাররূপে পুরস্কৃত হন। ২০০৯ সালে রিচি বেনো, ফ্রাঙ্ক ওলি, ডেনিস কম্পটন, হ্যারল্ড লারউডের সাথে তাকেও আইসিসি ক্রিকেট হল অব ফেমে অন্তর্ভুক্ত করা হয়। ৮ নভেম্বর, ২০১১ তারিখে পূর্ব লন্ডন বিশ্ববিদ্যালয় থেকে সম্মানসূচক পুরস্কার গ্রহণ করেন।
তাহারুশ
থাম্ব|তাহরির স্কয়ার, কায়রো, যেখানে শত শত নারী যৌন নির্যাতনের শিকার হয়েছেন তাহরুশ একটি আরবি শব্দ । যার অর্থ মানে নিপীড়ন। খেলার ছলে প্রকাশ্যে লোকের সামনে গণধর্ষণের রীতিকে  "তাহরুশ জামাই" বলা হয়। আধুনিক সময়ে এই ধরনের অপরাধ প্রথম  মিশরে ২০০৫ সালে লিপিবদ্ধ হয়। যখন ২৫ মে কায়রোর তাহরির স্কয়ারে একটি রাজনৈতিক বিক্ষোভ চলাকালীন মিশরীয় নিরাপত্তা বাহিনী এবং তাদের এজেন্টরা এটিকে নারী বিক্ষোভকারীদের বিরুদ্ধে অস্ত্র হিসেবে ব্যবহার করে। এটি খুব ছড়িয়ে পড়ে এবং ২০১২ সালের মধ্যে মিশরের বিক্ষোভ ও উৎসবে তরুণদের ভিড়ে এই তাহারুশ করতে দেখা যায়। আরব দেশগুলিতে এই  বর্বর সংস্কৃতি দেখা যায়। রাস্তাঘাটে বা জনবহুল স্থানে  এটি ঘটে থাকে। এটি ঘটতে দেখেও কেউ এর প্রতিবাদ করে না। কারণ  পুরুষতান্ত্রিক আরবে  তাহারুশকে যুবসমাজের হইহুল্লোড়ের অংশ মনে করা হয়।
পটভূমি
মিসরে ২০০৬ সালের আগে তাহারুশ খুব কমই আলোচিত হয়েছিল। ২০০৫ সালের ২৫ মে মিশরের সাংবিধানিক গণভোটের সময় গণকেন্দ্রিক নির্যাতনে তাহারুশ প্রথম নথিভুক্ত করা হয়। এই দিনটি "কালো বুধবার" নামে পরিচিত হয়ে ওঠে। যখন নারী বিক্ষোভকারীরা তাহারুশের শিকার হয়  বাসে আসা একদল উস্কানিমূলক এজেন্ট পুরুষদের দল দ্বারা। পুলিশ যা  দেখে কিন্তু কোন হস্তক্ষেপ করে  নি।
২০১১ সালের ফেব্রুয়ারিতে মিশরের বাইরে মানুষ এর ব্যাপারে জানতে পারে যখন ১৫ ফেব্রুয়ারি আমেরিকান নেটওয়ার্ক সিবিএস -এর প্রতিবেদক লারা লোগান কায়রোর  তাহরির স্কোয়্যারে হোসনী মুবারকের পতন উদযাপনের দৃশ্য ক্যামেরায় ধারণকালে  শত শত পুরুষের দ্বারা প্রহার ও তাহারুশের শিকার হন। তারা লারার ছবি সেলফোনে  তোলে ।
আন্দোলনের সময় ২২ বছর বয়সী একজন নারী ডাচ সাংবাদিক তাহরির স্কোয়্যারে ৫ জন আন্দোলনকারীর দ্বারা গণধর্ষণের শিকার হন ।
২০১৩ সালের ৩ জুলাই জানা যায় যে তাহরির স্কোয়্যারে ৪ দিনে ৯১ জন নারী ধর্ষণের শিকার হয়েছেন ।
মিশরীয় সালাফি নেতা আহমদ মাহমুদ আব্দুল্লাহ এ বিষয়ে বলে যে, তাহরির স্কোয়্যারে আন্দোলনকারী নারীদের কোনো লজ্জা নেই এবং তারা ধর্ষিত হতে ইচ্ছুক ।
২০১১ সালের বিপ্লবের পর দেশটিতে যৌন হয়রানির হার বেড়ে গেছে ।
২০১২ সালের মধ্যে এই ধরনের হামলা মিশরে ধর্মীয় উৎসবের একটি "বিশিষ্ট বৈশিষ্ট্য" হয়ে উঠে।
বর্ণনা
তাহারুশে রাস্তাঘাটে কোনো সুন্দরী তরুণীকে বাছাই করে হঠাৎ  কয়েক জন যুবক তাকে ঘিরে ধরে । তাহারুশের আয়োজন  দেখে  পথের  অনেক পুরুষ এতে যোগ দেয় । তারপর সেই  তরুণীর উপর সবাই প্রকাশ্যে যৌন নির্যাতন করতে থাকে । মেয়েটির জামাকাপড় ছিড়ে ফেলে তার  শরীর নিয়ে ধর্ষকরা খেলা শুরু করে । এতে তরুণীকে  বাঁচাতে এগিয়ে আসে। যা আসলে অভিনয় ও তাহারুশের  একটি অংশ। বাকি ধর্ষকরা রক্ষাকারীদের সরিয়ে দিয়ে তরুণীর শ্লীলতাহানি করে।  রক্ষাকারীরা মেয়েটিকে বাঁচানোর অজুহাতে  স্পর্শ করে।
ইউরোপে
সিরিয়া ও বিভিন্ন আরবীয় যুদ্ধবিধ্বস্ত দেশের  শরণার্থীদের সাথে ইউরোপে ঢুকে পড়ে এই খেলাটি। কিছু আরবীয় যুবক জার্মানির  বার্লিন, হামবুর্গ, ফ্র্যাঙ্কফুর্ট, ডুসেলডর্ফ, সুস্টগার্ট ও বিভিন্ন শহরে তাহারুশ ঘটায়। এছাড়া অস্ট্রিয়া এবং সুইৎজারল্যান্ডেও তাহারুশ ঘটেছে ।
অভিমন্যু মিথুন
অভিমন্যু মিথুন (ಅಭಿಮನ್ಯು ಮಿಥುನ್; জন্ম: ২৫ অক্টোবর, ১৯৮৯) কর্ণাটকের ব্যাঙ্গালোর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে কর্ণাটক দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শিতা দেখিয়েছেন। এছাড়াও, ডানহাতে নিচেরসারিতে ব্যাটিং করছেন।
শৈশবকাল
কৈশোরে অভিমন্যু মিথুন বর্শানিক্ষেপক ছিলেন। রাজ্য পর্যায়ের প্রতিযোগিতায় অংশ নিতেন তিনি। তার পিতার সাহচর্য্যে এ সময়ে তিনি প্রশিক্ষণ নিতেন। তবে, এ বিষয়ে তিনি তেমন সফলতা পাননি। জনৈক বন্ধুর পরামর্শক্রমে ক্রিকেট প্রশিক্ষণে যুক্ত হন। ১৭ বছরের পূর্ব পর্যন্ত তিনি চামড়ার বল দিয়ে বোলিং করেননি।
রয়্যাল চ্যালেঞ্জার্স ব্যাঙ্গালোরের প্রধান কোচ রে জেনিংসের সুনজরে ছিলেন। তিনি তাকে গতিশীল বোলার হিসেবে আখ্যায়িত করেন। তবে, আইপিএলে তিনি খুব কমই ভূমিকা রেখেছিলেন।
প্রথম-শ্রেণীর ক্রিকেট
২০০৯ সাল থেকে অভিমন্যু মিথুনের প্রথম-শ্রেণীর খেলোয়াড়ী জীবন চলমান রয়েছে। দ্রুতগতিসম্পন্ন বোলারের উপযোগী গড়ন তার। ব্যাঙ্গালোরে নিজ পিতার জিমে নিজেকে শানিত করেন। ছয় ফুট দুই ইঞ্চি উচ্চতার অধিকারী হিসেবে বাউন্সারকেই প্রধান অস্ত্র হিসেবে নিয়ে বোলিং আক্রমণ কার্য পরিচালনায় অগ্রসর হন।
প্রথম-শ্রেণীর ক্রিকেটের অভিষেকের দশ সপ্তাহেরও কম সময়ে আঘাতগ্রস্ত এস. শ্রীশান্তের পরিবর্তে খেলার জন্যে তাকে ভারত দলে আমন্ত্রণ জানানো হয়। কিন্তু, তার কর্ণাটক কোচ সনথ কুমারের কাছে এ বিষয়টি বিস্ময়ের ছিল না। প্রথম দিন থেকেই তার মাঝে সম্ভাবনা সম্পর্কে জানতে পারি। তার বোলিংয়ে পেস আছে, ঘণ্টাপ্রতি ১৪০ কিলোমিটার গতিবেগে বোলিং করেন। কিশোরদের ক্রিকেট কিংবা প্রথম-শ্রেণীর ক্রিকেট - উভয় স্তরের প্রত্যেক খেলাতেই তিনি সুন্দর ক্রীড়াশৈলী প্রদর্শন করে চলছেন।
স্বর্ণালী মুহূর্ত
২০০৯-১০ মৌসুমে প্রথম-শ্রেণীর ক্রিকেটে অভিষেক ঘটার মাত্র দশ সপ্তাহ পরই তাকে দক্ষিণ আফ্রিকার বিপক্ষে সিরিজের প্রথম টেস্ট খেলার জন্যে আমন্ত্রণ জানানো হয়। তবে, তাকে প্রথম একাদশে খেলানো হয়নি। এছাড়াও, আইপিএলে রয়্যাল চ্যালেঞ্জার্স ব্যাঙ্গালোরের পক্ষে খেলেছেন তিনি। নভেম্বর, ২০১৯ সালে প্রথম বোলার হিসেবে ভারতের শীর্ষ পর্যায়ের তিন স্তরের ক্রিকেটে হ্যাট্রিক করার গৌরবগাঁথা রচনা করেন।
জুলাই, ২০১৮ সালে দিলীপ ট্রফিতে ইন্ডিয়া রেডের পক্ষে খেলার জন্যে তাকে দলে অন্তর্ভুক্ত করা হয়। অক্টোবর, ২০১৯ সালে বিজয় হাজারে ট্রফির চূড়ান্ত খেলায় নিজের জন্মদিনে হ্যাট্রিক করেন। ঐ খেলায় তার দল তামিলনাড়ুর বিপক্ষে জয়ী হয়। নভেম্বর, ২০১৯ সালে সৈয়দ মুশতাক আলী ট্রফির প্রথম সেমি-ফাইনালে হরিয়ানার মুখোমুখি হয় কর্ণাটক দল। এক ওভারেই তিনি পাঁচ উইকেট পান। তন্মধ্যে, হ্যাট্রিক পেয়েছিলেন তিনি। তার এ সাফল্যটি টি২০ ক্রিকেটে অনবদ্য রেকর্ড হিসেবে চিত্রিত হয়।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন অভিমন্যু মিথুন। ১৮ জুলাই, ২০১০ তারিখে গালেতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৮ জুন, ২০১১ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
আহমেদাবাদে দক্ষিণ আফ্রিকার বিপক্ষে ওডিআইয়ে অভিষেক হয়। এর পাঁচ মাস পর শ্রীলঙ্কা সফর করেন। এরপর থেকেই তিনি দলে আসা-যাওয়ার পালায় রয়েছেন। প্রায়শঃই তাকে দলের কোন আঘাতগ্রস্ত খেলোয়াড়ের স্থলাভিষিক্ত খেলোয়াড়ের মর্যাদা দেয়া হয়।
২০১০ সালে দক্ষিণ আফ্রিকার বিপক্ষে সিরিজের তৃতীয় ওডিআইয়ে তার অভিষেক পর্ব সম্পন্ন হয়। ১৮ জুলাই, ২০১০ তারিখে গালেতে স্বাগতিক শ্রীলঙ্কার বিপক্ষে টেস্ট ক্রিকেটে অভিষেক ঘটে তার। ঐ খেলায় তিনি চার উইকেট দখল করেছিলেন। প্রথম ইনিংসে এগারো নম্বরে ব্যাটিং করেন। তবে, সতীর্থ বোলারদের তুলনায় বেশ ভালোমানের ব্যাটিং করায় তাকে দ্বিতীয় ইনিংসে নয় নম্বরে নিয়ে আসা হয়। এ অবস্থানে থেকে ২৫ রান সংগ্রহ করেছিলেন তিনি।
তবে, তাকে ভারতের পক্ষে খেলার জন্যে সঠিকভাবে ব্যবহার করা হয়নি। তাসত্ত্বেও ধারাবাহিকভাবে চমৎকার বোলিং করে যান। ২০১৫ সালের ইন্ডিয়ান প্রিমিয়ার লীগে ঘোষণা করা হয় যে, তিনি মুম্বই ইন্ডিয়ান্সের পক্ষে মৃত্যুদূততুল্য বোলার হিসেবে খেলবেন।
ব্যক্তিগত জীবন
ব্যক্তিগত জীবনে বিবাহিত তিনি। ২৮ আগস্ট, ২০১৬ তারিখে অভিনেত্রী রাধিকা’র কন্যা ও মেয়েবান্ধবী রায়ানেকে বিয়ে করেন তিনি। তাদের এ বিয়েতে ক্রিকেট ও রাজনীতিবিদদের সমাগম ছিল। ৭ জুন, ২০১৮ তারিখে তাদের এক পুত্র সন্তান জন্মগ্রহণ করে।
আদিরসাত্মক আলোকচিত্রশিল্প
আদিরসাত্মক আলোকচিত্রশিল্প (Erotic photography) বা যৌন উত্তেজক আলোকচিত্রশিল্প হল কামুকতা, যৌন ইঙ্গিতমূলক বা যৌন উত্তেজক প্রকৃতির শিল্প আলোকচিত্রের একটি শৈলী।
আদিরসাত্মক আলোকচিত্রগুলি সাধারণত বাণিজ্যিক ব্যবহারের উদ্দেশ্যে তৈরি করা হয়, যার মধ্যে গণ-উত্পাদিত আইটেম যেমন আলংকারিক দিনপঞ্জি, পিনআপ এবং পুরুষদের ম্যাগাজিন, যেমন পেন্টহাউস এবং প্লেবয় ম্যাগাজিনের জন্য তৈরি করা হয়। তবে অনেক শিল্প আলোকচিত্রশিল্পী স্পষ্ট বা কামোদ্দীপক চিত্রাবলী নিয়ে কাজ করেছেন। উপরন্তু, কখনও কখনও আদিরসাত্মক আলোকচিত্র শুধুমাত্র একটি বিষয়ের অংশীদার দ্বারা দেখার উদ্দেশ্যে তৈরি করা হয়।
আদিরসাত্মক আলোকচিত্রের বিষয় পেশাদার মডেল, সেলিব্রিটি বা অপেশাদার হতে পারে। খুব কম সুপরিচিত বিনোদনশিল্পী আলোকচিত্রের জন্য নগ্ন পোজ দিয়েছেন। আলোকচিত্রের জন্য নগ্ন পোজ দেওয়ার প্রথম বিনোদনশিল্পী ছিলেন মঞ্চ অভিনেত্রী অ্যাডাহ আইজ্যাকস মেনকেন (১৮৩৫-১৮৬৮)। অন্যদিকে, বেশ কয়েকজন সুপরিচিত চলচ্চিত্র তারকা পিনআপ গার্ল আলোকচিত্রের জন্য পোজ দিয়েছেন এবং আলোকচিত্র এবং অন্যান্য মিডিয়াতে যৌন প্রতীক হিসাবে প্রচার পেয়েছেন। ঐতিহ্যগতভাবে, আদিরসাত্মক আলোকচিত্রের বিষয়বস্তু নারী, কিন্তু ১৯৭০ সাল থেকে পুরুষদের আদিরসাত্মক আলোকচিত্রও প্রকাশিত হয়েছে।
চট্টগ্রাম ড্রাই ডক লিমিটেড
চট্টগ্রাম ড্রাই ডক লিমিটেড রাষ্ট্রীয় মালিকানাধীন বাংলাদেশ নৌবাহিনী পরিচালিত একটি সামরিক জাহাজ মেরামত প্রতিষ্ঠান। এটি চট্টগ্রাম বন্দরের নিকটে অবস্থিত। এটি পূর্বে বাংলাদেশ ইস্পাত ও প্রকৌশল কর্পোরেশনের অধীনস্থ একটি প্রতিষ্ঠান ছিলো। চট্টগ্রাম ড্রাই ডক লিমিটেড পূর্ব ও দক্ষিণ এশীয় অঞ্চলের বৃহত্তম জাহাজ মেরামতের প্রতিষ্ঠানগুলোর একটি।
ইতিহাস
চট্টগ্রাম ড্রাই ডক লিমিটেড পূর্বে বাংলাদেশ ইস্পাত ও প্রকৌশল কর্পোরেশনের মালিকানাধীন ছিল, যা চট্টগ্রাম বন্দর কর্তৃপক্ষের পরিপূরক কাজ করার জন্য নির্মিত হয়। এটিপতেঙ্গা, চট্টগ্রাম, বাংলাদেশে আবস্থিত। চট্টগ্রাম বন্দরে জাহাজ মেরামত এবং সেবাদানের জন্য নির্মিত হয়েছিল। ২৩ ডিসেম্বর ২০১৫ সালে এটিকে বাংলাদেশ নৌবাহিনীতে রূপান্তর করা হয়। ২০১৪ সালে এই ডকটি প্রথম পণ্যবাহী জাহাজ নির্মাণ শুরু করে। ২০১৫ সালে এটি সিলেট শহরের জন্য ছয়টি পায়েহাঁটা সেতু নির্মাণ করে।
মেরি কার্টরাইট
মেরি লুসি কার্টরাইট (১৭ ডিসেম্বর ১৯০০ - ৩ এপ্রিল ১৯৯৮) একজন ব্রিটিশ গণিতবিদ ছিলেন।
মৃত্যু
কার্টরাইট ১৯৯৮ সালে কেমব্রিজের মিডফিল্ড লজ নার্সিং হোমে মারা যান ।
বোয়িং বি-১৭ ফ্লাইং ফোরট্রেস
বোয়িং বি-১৭ ফ্লাইং ফোরট্রেস (Boeing B-17 Flying Fortress) দ্বিতীয় বিশ্বযুদ্ধে ব্যবহৃত একটি চার ইঞ্জিনবিশিষ্ট মার্কিন ভারী বোমারু যুদ্ধবিমান। বোয়িং এয়ারক্র্যাফট কোম্পানি ১৯৩৪ সালে এটির নকশা করে। প্রাথমিক মডেলটি প্রতিদ্বন্দ্বী ডগলাস ও মার্টিন কোম্পানির বিমানগুলির চেয়ে বেশি কার্যকারিতা প্রদর্শন করেছিল। বিমানটি সর্বোচ্চ ১০৭০০ মিটার উচ্চতায় ও ঘন্টায় সর্বোচ্চ ৪৬২ কিলোমিটার গতিবেগে উড়তে পারত। এটিকে ফ্লাইং ফোরট্রেস অর্থাৎ উড়ন্ত দুর্গ বলে ডাকা হত, কেননা এটির কোণায় কোণায় সব মিলিয়ে তেরটি দশমিক ৫০ ক্যালিবারের মেশিনগান স্থাপন করা ছিল। এটি বে অংশে ২.৭ মেট্রিকটন ওজনের বোমা বহনে এবং ডানার নিচের র‍্যাক অংশে আরও অনেক বোমা বহনে সমর্থ ছিল। মূলত পশ্চিম ইউরোপে জার্মানির শিল্প, সামরিক ও বেসামরিক লক্ষ্যবস্তুগুলিতে বোমাবর্ষণে এগুলি ব্যবহৃত হয়। এভাবে পশ্চিম ইউরোপের আকাশে আধিপত্য নিশ্চিত করে ১৯৪৪ সালে ফ্রান্সে মিত্রশক্তির আক্রমণে সহায়তা করা হয়।  এছাড়া এগুলিকে সীমিতভাবে দ্বিতীয় বিশ্বযুদ্ধে প্রশান্ত মহাসাগরীয় মঞ্চে জাপানি জাহাজ ও বিমানক্ষেত্রগুলিতে বোমা ফেলতে ব্যবহার করা হয়।
দ্বিতীয় বিশ্বযুদ্ধের সময় ১২ হাজারেরও বেশি বি-১৭ বিমান নির্মাণ করা হয়েছিল এটি ইতিহাসের তৃতীয় সর্বোচ্চ উৎপাদিত বোমারু বিমান (কনসলিডেটেড বি-২৪ লিবারেটর ও জার্মান ইউংকার্স ইউ ৮৮-এর পরে)।
বাংলাদেশের বিদ্যালয়ের তালিকা
এটি বাংলাদেশের বিদ্যালয় সমূহের একটি তালিকা । সর্বাধিক সাধারণ ব্যবহৃত পাঠ্যক্রম হচ্ছে জাতীয় শিক্ষাক্রম ও পাঠ্যপুস্তক, যার দুটি সংস্করণ রয়েছে, একটি বাংলা সংস্করণ এবং একটি ইংরেজি সংস্করণ। ইংরেজি-মাধ্যমিক স্কুলের অধিকাংশ ক্ষেত্রেই এডএক্সেল ও ক্যামব্রিজ কোর্স ব্যবহার করা হয়। অন্যান্য পাঠ্যক্রম ও ব্যবহার করা হয় কিন্তু খুবই কম।
নানুভাই প্যাটেল
নানুভাই নিছাভাই প্যাটেল (জন্ম: ১৭ নভেম্বর ১৯০৫) একজন ভারতীয় রাজনীতিবিদ। তিনি ১৯৫৭, ১৯৬২, ১৯৬৭ এবং ১৯৭১ সালে ভারতীয় জাতীয় কংগ্রেসের সদস্য হিসাবে গুজরাতের বলসাড় লোকসভা কেন্দ্র থেকে লোকসভা সদস্য নির্বাচিত হয়েছিলেন এবং ১৯৭৭ সালে জনতা পার্টির প্রার্থী হিসাবে একই আসন থেকে নির্বাচিত হয়েছিলেন।
লকহিড সি-১৩০ হারকিউলিস
পটভূমি এবং প্রয়োজনীয়তা
কোরিয়ান যুদ্ধ দেখিয়েছিল যে দ্বিতীয় বিশ্বযুদ্ধের পিস্টন-ইঞ্জিন পরিবহন ফেয়ারচাইল্ড সি -৯৯ ফ্লাইং বক্সকার্স, ডগলাস সি-৪৭ স্কাইট্রেইনস এবং কার্টিস সি -৪৬ কমান্ডোগুলি এখন পর্যাপ্ত ছিল না। সুতরাং, ১৯৫১ সালের ২ ফেব্রুয়ারি মার্কিন যুক্তরাষ্ট্রে বিমান বাহিনী বোয়িং, ডগলাস, ফেয়ারচাইল্ড, লকহিড, মার্টিন, চেজ এয়ারক্র্যাফ্ট, নর্থ আমেরিকান, নরথ্রপ এবং এয়ারলিটস ইনক-র নতুন পরিবহনের জন্য একটি সাধারণ অপারেটিং আবশ্যকতা (জিওআর) জারি করে। নতুন পরিবহনটির কার্গো বগিতে ৯২ জন যাত্রী, ৬৪ জন যুদ্ধ সেনা বা প্যারাট্রোপার ধারণক্ষমতাসম্পন্ন হবে। ৪১ ফুট (১২ মিটার) লম্বা, ৯ ফুট (২.7 মিটার) উঁচু এবং দশ ফুট প্রশস্ত হবে।  যাত্রীবাহী বিমান থেকে প্রাপ্ত পরিবহনের বিপরীতে, এটি বিশেষত যুদ্ধের পরিবহন হিসাবে ডিজাইনের জন্য ফিউজলেজের পিছনে একটি কব্জযুক্ত লোডিং র্যাম্প থেকে লোডিংয়ের সাথে তৈরি করা হয়েছিল।  এর মূল বৈশিষ্ট্যটি ছিল অ্যালিসন টি ৫৬ টার্বোপ্রপ পাওয়ার প্ল্যান্টের পরিচিতি, যা সি -১৩০ এর জন্য তৈরি হয়েছিল।  টার্বোপ্রপ শুদ্ধ টার্বোজেটের তুলনায় প্রপেলার চালিত গতিতে আরও বেশি পরিসরের প্রস্তাব দেয়, যা দ্রুত ছিল তবে বেশি জ্বালানী গ্রহণ করেছিল।  তারা পিস্টন ইঞ্জিনগুলির তুলনায় তাদের ওজনের জন্য অনেক বেশি শক্তি উৎপাদন করেছিল।
নকশা পর্ব
হারকিউলিস বৃহত্তর চার ইঞ্জিন ভাইয়ের অনুরূপ সি -১২৩ সরবরাহকারীর সাথে অনুরূপ উইং এবং কার্গো র‌্যাম্প বিন্যাসের সাথে মিলিত হয়েছিল যা চেজ এক্সসিজি -২০ অ্যাভিট্রুক থেকে বিবর্তিত হয়েছিল, যার ফলস্বরূপ, প্রথম নকশা করা হয়েছিল এবং ১৯৪৭ সালে একটি কার্গো গ্লাইডার হিসাবে উড়েছিল। বোয়িং সি-৯৭ স্ট্র্যাটোফ্রেটারের রিয়ার র‌্যাম্প ছিল, যার ফলে বিমানগুলিতে যানবাহন চালানো সম্ভব হয়েছিল (সি -১৪৪-তে ফরোয়ার্ড র‌্যাম্প দিয়েও সম্ভব)।  হারকিউলিসের র‌্যাম্পটি এয়ারড্রপ কার্গোতেও ব্যবহৃত হত, যার মধ্যে শেরিডান ট্যাঙ্কগুলির জন্য নিম্ন-উচ্চতার নিষ্কাশন এবং এমনকি বড় বড় উন্নত "ডেইজি কাটার" বোমা ফেলে দেওয়াও ছিল।  নতুন লকহিড কার্গো বিমানের নকশায় ১১০০ নটিক্যাল মাইল (২০৪০ কিলোমিটার) ব্যাপ্তি রয়েছে, সংক্ষিপ্ত এবং অপ্রস্তুত স্ট্রিপগুলি থেকে টেকওফের ক্ষমতা এবং একটি ইঞ্জিন বন্ধ করে দিয়ে ওড়ার ক্ষমতা ছিল। ফেয়ারচাইল্ড, উত্তর আমেরিকা, মার্টিন এবং নরথ্রপ অংশ নিতে অস্বীকার করেছিল। বাকী পাঁচটি সংস্থা মোট দশটি ডিজাইন সরবরাহ করেছিল: লকহিড দুটি, বোয়িংয়ের একটি, চেজ তিনটি, ডগলাস তিনটি এবং এয়ারলিটস ইনক একটি।  প্রতিযোগিতাটি দুটি লকহিডের (প্রাথমিক প্রকল্পের উপাধি এল -২০৬) প্রস্তাব এবং চার-টার্বোপ্রপ ডগলাস ডিজাইনের লাইটারের মধ্যে একটি ঘনিষ্ঠ সম্পর্ক ছিল। লকহিড ডিজাইন দলের নেতৃত্বে ছিলেন উইলিস হকিন্স, লকহিড এল -২০৬ এর জন্য ১৩০-পৃষ্ঠার প্রস্তাবনা দিয়ে শুরু করেছিলেন। লকহিডের ভাইস প্রেসিডেন্ট এবং চিফ ইঞ্জিনিয়ার হল হিববার্ড প্রস্তাবটি দেখে কেলি জনসনকে নির্দেশনা দিয়েছিলেন, যিনি স্বল্প গতির, নিরস্ত্র বিমানের যত্ন নেননি এবং মন্তব্য করেছিলেন, "আপনি যদি এই চিঠিতে স্বাক্ষর করেন, আপনি লকহিড কোম্পানিকে ধ্বংস করবেন।  "  হিববার্ড এবং জনসন উভয়ই এই প্রস্তাবে স্বাক্ষর করেছিলেন এবং সংস্থাটি ২ জুলাই, ১৯৫১-এ বর্তমান মনোনীত মডেল ৮২ এর চুক্তিটি জিতেছিল। ওয়াই সি -১৩০ প্রোটোটাইপের প্রথম বিমানটি ১৯৫৫ সালের ২৩ আগস্ট ক্যালিফোর্নিয়ার বারব্যাঙ্কের লকহিডপ্ল্যান্ট থেকে হয়েছিল। সিরিয়াল নম্বর ৫৩-৩৯৭ এ বিমানটি ছিল দ্বিতীয় প্রোটোটাইপ, তবে উড়ানোর জন্য দু'জনের মধ্যে প্রথম।  ওয়াইসি -১৩০ এডওয়ার্ডস এয়ার ফোর্স বেসে ৬১ মিনিটের ফ্লাইটে স্ট্যানলে বেল্টজ এবং রায় উইমারের দ্বারা চালিত হয়েছিল;  জ্যাক রিয়েল এবং ডিক স্ট্যান্টন ফ্লাইট ইঞ্জিনিয়ার হিসাবে দায়িত্ব পালন করেছিলেন।  কেলি জনসন একটি লকহিড পি ২ ভি নেপচুনে তাড়া করেছিলেন। দুটি প্রোটোটাইপ সম্পন্ন হওয়ার পরে, জর্জিয়ার মেরিয়েটাতে উৎপাদন শুরু হয়েছিল, যেখানে ২০০৯-এর মধ্যে ২,৩০০-এর বেশি সি -৩০০ নির্মিত হয়েছে। প্রাথমিক উৎপাদনের মডেল, সি -১৩০ এ, অ্যালিসন টি ৫৬-এ -৯ টার্বোপ্রপ্রে থ্রি-ব্লেড প্রোপেলার যুক্ত এবং মূলত প্রোটোটাইপের নাক দিয়ে নাক দিয়ে সজ্জিত ছিল সরবরাহ ১৯৫৬ সালের ডিসেম্বরে শুরু হয়েছিল, ১৯৫৯ সালে সি -১৩০ বি মোডেলের প্রচলন অবধি অব্যাহত ছিল। কিছু এ-মডেল স্কিস দিয়ে সজ্জিত এবং সি -৩০ ডি পুনর্নির্দিষ্ট করা হয়েছিল। টেকটিকাল এয়ার কমান্ড (টিএসি) দিয়ে সি -১৩০ এ চালু হওয়ার সাথে সাথে, সি -130 এর পরিসীমা অভাব প্রকট হয়ে ওঠে এবং ইঞ্জিনগুলির উইং পাইলন-মাউন্টযুক্ত ট্যাঙ্কগুলির সাথে অতিরিক্ত জ্বালানী ক্ষমতা যুক্ত করা হয়;  এটি ৪০,০০০ পাউন্ড (১৪,১৪০ কেজি) মোট ক্ষমতার জন্য জ্বালানী ধারণক্ষমতা ২,৭২০ কেজি যুক্ত করেছে।
ব্রুনো গিমারায়েস
ব্রুনো গিমারায়েস রোদ্রিগেজ মোরা (Bruno Guimarães; জন্ম: ১৬ নভেম্বর ১৯৯৭; ব্রুনো গিমারায়েস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব নিউক্যাসেল ইউনাইটেড এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
ব্রাজিলীয় ফুটবল ক্লাব আউদাক্স রিউয়ের যুব পর্যায়ের হয়ে খেলার মাধ্যমে ব্রুনো ফুটবল জগতে প্রবেশ করেছেন এবং পরবর্তীকালে গ্রেমিও ওদাস্কোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫ সালে, ব্রাজিলীয় ক্লাব গ্রেমিও ওদাস্কোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; গ্রেমিও ওদাস্কোর হয়ে তিন মৌসুমে ৮ ম্যাচে অংশগ্রহণ করার পর ২০১৭ সালে তিনি পারানায়েন্সেতে যোগদান করেছেন। পারানায়েন্সেতে তিন মৌসুম অতিবাহিত করার পর প্রায় ২০ মিলিয়ন ইউরোর বিনিময়ে ফরাসি ক্লাব লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭১ ম্যাচে ৩টি গোল করেছেন। ২০২১–২২ মৌসুমে, তিনি প্রায় ৪০ মিলিয়ন ইউরোর বিনিময়ে লিওঁ হতে ইংরেজ ক্লাব নিউক্যাসেল ইউনাইটেডে যোগদান করেছেন।
২০১৯ সালে, ব্রুনো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২০ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১০ ম্যাচে ১টি গোল করেছেন। তিনি ব্রাজিলের হয়ে ২০২০ গ্রীষ্মকালীন অলিম্পিকে অংশগ্রহণ করেছেন, যেখানে তিনি স্বর্ণ পদক জয়লাভ করেছেন।
প্রারম্ভিক জীবন
ব্রুনো গিমারায়েস রোদ্রিগেজ মোরা ১৯৯৭ সালের ১৬ই নভেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ব্রুনো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ১৮ ম্যাচে অংশগ্রহণ এবং একটি শিরোপা জয়লাভ করেছেন।
২০২০ সালের ১৭ই নভেম্বর তারিখে, ২৩ বছর ও ১ দিন বয়সে, ডান পায়ে ফুটবল খেলায় পারদর্শী ব্রুনো উরুগুয়ের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮৯তম মিনিটে মধ্যমাঠের খেলোয়াড় দোগলাস লুইজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ব্রুনো সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৪ মাস ও ১৩ দিন পর, ব্রাজিলের জার্সি গায়ে প্রথম গোলটি করেছেন ; ২০২২ সালের ৩০শে মার্চ তারিখে, বলিভিয়ার বিরুদ্ধে ম্যাচের ৬৬তম মিনিটে লুকাস পাকেতার অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
প্যাটেল মহেন্দ্রভাই সোমাভাই
ডঃ প্যাটেল মহেন্দ্রভাই সোমাভাইস গুজরাতের একজন ভারতীয় রাজনীতিবিদ। তিনি বিজেপির সদস্য। ১৯৯৮ সালে তিনি গুজরাতের আরাবল্লী জেলার বায়াদ বিধানসভা কেন্দ্র থেকে নির্বাচিত হয়েছিলেন।
তিনি আহমেদাবাদের বিজে মেডিকেল কলেজ থেকে এমএস (জেনারেল সার্জন)। তিনি বায়াদে একজন সাধারণ সার্জন হিসাবে অনুশীলন করছেন। তিনি গায়ত্রী সার্জিকাল হাসপাতালের মালিক।
ভারতে বাংলাদেশের হাইকমিশনারদের তালিকা
ভারত প্রজাতন্ত্রে নিযুক্ত বাংলাদেশের হাইকমিশনার হলেন ভারতে বাংলাদেশের প্রধান কূটনৈতিক প্রতিনিধি।
আনিসুর রহমান (ময়মনসিংহের রাজনীতিবিদ)
আনিসুর রহমান বাংলদেশের ময়মনসিংহ জেলার রাজনীতিবিদ যিনি ময়মনসিংহ-৬ ও ময়মনসিংহ-৭ আসনের সাবেক সংসদ সদস্য।
প্রাথমিক জীবন
আনিসুর রহমান ময়মনসিংহ জেলার ত্রিশাল উপজেলায় জন্মগ্রহণ করেন।
পটুয়া
পটুয়া শব্দের আক্ষরিক অর্থ যারা "পট" (ছবি) আঁকে। পট অঙ্কন গ্রামবাংলার প্রাচীন লোকশিল্প। এর কিছু নিদর্শন এখনো বেঁচে আছে কালীঘাট পটচিত্র গুলির মধ্যে। শিল্পী যামিনী রায় প্রাশ্চাত্যের অঙ্কনরীতিতে পারঙ্গম হলেও পটশিল্পকে নিজের অভিব্যক্তির মাধ্যম হিসাবে তুলে নিয়ে পটশিল্পকে প্রাশ্চাত্যের কাছে বিখ্যাত করেন। কিন্তু যামিনী রায় পটুয়া নন। পটুয়ারা একটি পেশাভিত্তিক লোকগোষ্ঠী যাদের প্রধান পেশা বংশানুক্রমে নিজেদের বিশেষ রীতিতে পট অঙ্কন ও প্রদর্শন বা বিক্রয় করা।
সিয়ারু আলামিন নুবালা
সিয়ারু আলামিন নুবালা (سير أعلام النبلاء) হল একটি বিখ্যাত ইসলামি গ্রন্থ। গ্রন্থটি সংকলন করেছেন অষ্টম হিজরি শতাব্দীর জগদ্বিখ্যাত আলিম, ইমাম, হাফিযুল হাদীস, রিজালশাস্ত্রের পন্ডিত আল্লামা হাফিয শামসুদ্দীন আবু আব্দিল্লাহ্ আত তুর্কমানী ইমাম আয-যাহাবি। এটি আরবি ভাষায় লিখিত একটি 'সিরাত গ্রন্থ'। ইসলামি গবেষকগণ তাদের নিজ নিজ প্রয়োজন অনুযায়ী এ গ্রন্থ থেকে এন্তার উদ্ধৃতি পেশ করে থাকেন। গ্রন্থটির সুপরিচিত নাম সিয়ারু আলামিন নুবালা তবে উলামা-পণ্ডিতদের বক্তব্য অনুসারে এর নামটিতে ভিন্নমত রয়েছে। এর ভিন্ন নামগুলি হল : '' - এ নামটি সবচেয়ে বিখ্যাত, সবচেয়ে নির্ভুল এবং সম্পূর্ণ। গ্রন্থাগার ইমাম আয-যাহাবি এটি তার নিজ হাতের লেখায় উল্লেখ করেছিলেন।
বৈশিষ্ট্য
গ্রন্থটির বৈশিষ্ট্য হচ্ছে, এখানে স্থান পেয়েছে ইসলামী ইতিহাসের শুরু থেকে সপ্তম হিজরী শতাব্দীর শেষ পর্যন্ত ৫৯২৫ জন মনিষীর জীবনী। অন্যান্য ইতিহাস কিংবা জীবনীগ্রন্থের সাথে এর গুরুত্বপূর্ণ পার্থক্য হলো এটি কোন নির্দিষ্ট শ্রেণির মনীষীদের জীবনীনির্ভর নয়, বরং এটি ইসলামী ইতিহাসের সাথে সম্পর্কিত সকল শ্রেণির ব্যক্তিদের জীবনীকে ফুটিয়ে তুলেছে। এখানে একই সাথে সাহাবী, তাবেয়ি, তাবে তাবেয়ি, ফকিহ, মুহাদ্দিস, মুজতাহিদ, হাফিজ, মুজাহিদ, ন্যায়পরায়ণ ও অত্যাচারী বাদশাহ, চিকিৎসক, যাহিদ, পাপাচারী, বিদ'আতি, ফাসিক ইত্যাদি বিভিন্ন শ্রেণি-পেশার ব্যক্তিবর্গের জীবনী স্থান পেয়েছে। রিজালশাস্ত্রের অদ্বিতীয় মৌলিক উৎস বলা চলে ২৫ খন্ডে সমাপ্ত এই গ্রন্থকে।
এম-১০৩ (মিশিগান হাইওয়ে)
এম-১০৩ একটি রাজ্য মহাসড়ক যেটা সেন্ট জোসেফ কান্টির মধ্যে দিয়ে আমেরিকার মিসিগান রাজ্যের  দক্ষিণ-পশ্চিমে চলে গেছে।এই রাজ্য সড়কটি মোটভ্যালির ইউএস ১২ এবং ইন্ডিয়া রাজ্য সড়কের মধ্য দিয়ে গমন করে সেন্ট জোসেফ নদীতে পৌছায়। স্টেট রোড ১৫ এর সাথে সংযুক্ত হয়ে এই সড়কটি ইন্ডিয়ানা টোল রোডে পৌছায়। এই সড়কটির প্রথম সংস্করণ ইউএস ১৩১ এর সাথে অন্তর্ভুক্ত ছিল।
রাস্তার বিবরন
এম-১০৩ সড়কটি মিশিগানের এসআর ১৫ এর সাথে ধারাবাহিকতা রক্ষা করে চলে। এটি রাজ্য সড়ক থেকে শুরু হয় এবং রাজ্য সড়ক ধরে পূর্ব দিকে চলে যায়। এখান থেকে মোটভিলের উত্তর টার্মেনাস পর্যন্ত এম-১০৩ সড়কটি কৃষিজমির মধ্য দিয়ে সেন্ট জোসেফ নদীর সমান্তরালে চলতে থাকে। মোটভিলের টাউনশিপ সিমেট্রির পাশ দিয়ে এটি শহরের দক্ষিণ দিকে যাত্রা করে। জন ও ওয়াটার সড়কের মধ্যে এম-১০৩ ছেদ করে এবং ইউএস ১২ সড়কে গিয়ে শেষ হয়। মহাসড়কটি ন্যাশনাল হাইওয়ে সিস্টেম (NHS) এর অন্তরভুক্ত নয়, যদিও একটি জাতির অর্থনীতি, গতিশীলতা এবং আত্মরক্ষার জন্য সবচেয়ে গুরুত্বপূর্ণ বলে মহাসড়কগুলোকে বিবেচনা  করা হয়ে থাকে।
মিসিগান ডিপার্টমেন্ট অব ট্রান্সপোর্টেশন (MDOT) সড়কের যানবাহনের সংখ্যা সংরক্ষণ করে যেসব সড়ক তাদের মাধ্যমে পরিচাওলনা করা হয়ে থাকে।এই যানবাহনের সংখ্যা কে দৈনিক গড় যাতায়াতকৃত যানবাহনের সংখ্যা বলা হয়ে থাকে, যার সাহায্যে বছরের একটি নির্দিষ্ট দিনে কত সংখ্যক যানবাহন ঐ পথ অতিক্রম করে তা জানা যায়। ২০০৮ সালের জরিপে যানবাহনের সংখ্যা ছিল প্রতিদিন ৩৬০৪ যার মধ্যে ৪৩৭ ছিল বাণিজ্যিক, ২০০৯ সালে বৃ্দ্ধি পেয়ে যানবাহনের সংখ্যা হয় ৮২৫২ যার মধ্যে ১২৮৭ বাণিজ্যিক।
ইতিহাস
১৯৩২ সালে প্রথম রাজ্য সড়কের সাথে এম-১০৩ সড়ক স্থাপন করা হয়। প্রথম সংস্করনে সড়কটি এসআর ১৩ (রাজ্য সড়কের উত্তর দিকে) থেকে হোয়াইট পিজিয়নের ইউএস ১১২ ও ইএএস ১১৩ জংশন পর্যন্ত। দক্ষিণ দিকে এসআর ১৫ সড়কের সাথে সংযুক্ত হওয়ার আগে ইউএস ১২ সড়কটি ইউএস ১৩১ সড়কের সাথে সংযুক্ত হয় এবং পশ্চিমে ঘুরে যায়। ১৯৩৪ সালে সড়কটির প্রথম সংস্করনের কাজ শেষ করা হয়। ১৯৬০ সালে ইউএস ১৩১ ও এম-১০৩ সড়কের গতিপথ ইউএস ১২ সড়কের  দক্ষিণে বদল করা হয়। সেই সময় থেকে এম-১০৩ সড়কটি ইউএস ১২ ও এসআর ১৫ এর মধ্য দিয়ে পশ্চিমে মোটভ্যালি টাউনশিপে গমন করে এবং ইউএস ১৩১ হোয়াইট পিজিয়নের দক্ষিণ দিক থেকে এসআর ১৩ সড়ক পর্যন্ত গমন করে।
ফুটবল ক্লাব শাখতার দোনেৎস্ক
ফুটবল ক্লাব শাখতার দোনেৎস্ক (Футбольний клуб «Шахта́р» Донецьк;, সংক্ষিপ্তাকারে "খনি শ্রমিক" নামে পরিচিত) হচ্ছে দোনেৎস্ক শহরের একটি ইউক্রেনীয় পেশাদার ফুটবল ক্লাব। ২০১৪ সালে, পূর্ব ইউক্রেনের সশস্ত্র দ্বন্দ্বের কারণে, এই ক্লাবটি লভিউয়ে চলে যেতে বাধ্য হয়েছিল এবং ২০১৭ সালের শুরুর দিকে খারকিভ শহরে (স্টেডিয়াম "মেটালিস্ট") খেলছে, যেখানে কিয়েভের সদর দফতর অবস্থিত এবং প্রশিক্ষণের ব্যবস্থা রয়েছে।
শাখতার বেশ কয়েকটি ইউরোপীয় প্রতিযোগিতা এবং উয়েফা চ্যাম্পিয়নস লিগে অংশ নিয়েছে। ক্লাবটি ইউরোপা লিগ হিসাবে প্রতিযোগিতার পুনর্নির্মাণের আগের বছর, ২০০৯ সালে উয়েফা কাপ জয়লাভ করা ইউক্রেনের একমাত্র এবং প্রথম ক্লাবে পরিণত হয়েছিল। ফুটবল ক্লাব শাখতার দোনেৎস্ক দুটি ইউক্রেনীয় ক্লাবগুলির মধ্যে একটি (অন্যটি ফুটবল ক্লাব দিনামো কিয়েভ), যারা উয়েফার একটি বড় প্রতিযোগিতা জয়লাভ করেছে।
এই ক্লাবটি পূর্বে দোনেৎস্কে নবনির্মিত ডনবাস এরিনায় তার হোম ম্যাচগুলো খেলত, তবে পূর্ব ইউক্রেনের দ্বন্দ্বের কারণে এই দলটি অন্তর্বর্তীকরণের মাধ্যমে ১,০০০ কিলোমিটার দূরে এরিনা লভিউয়ে স্থানান্তরিত হতে বাধ্য হয়েছিল। ২০১৬–১৭ মৌসুমে শীতকালীন বিরতির পরে, এই ক্লাবটি ২০১৭ সালের শুরুর দিকে খারকিভের (মেটালিস্ট দোনেৎস্কে উত্তর-পশ্চিমে ২৫০ কিলোমিটার দূরে অবস্থিত) মেটালিস্ট স্টেডিয়ামে ফিরে এসেছিল।
শাখতার দোনেৎস্ক ইউক্রেনের সর্বাধিক জনপ্রিয় ফুটবল ক্লাব এবং প্রধান্ত পূর্বের ডনবাস অঞ্চলে বাসিন্দারা এই ক্লাবের ভক্ত।
এই ক্লাবটি সোভিয়েত ফুটবল লিগ প্রতিযোগিতার শুরু থেকেই বিদ্যমান ইউক্রেনের প্রাচীনতম ক্লাবগুলোর মধ্যে অন্যতম। এই ক্লাবটি শাখতিয়রের সোভিয়েত স্বেচ্ছাসেবী ক্রীড়া সংস্থার সদস্য ছিল এবং কারাগান্দা (কাজাখস্তান), সোলিগরস্ক (বেলারুশ)-এর মতো অন্যান্য সোভিয়েত দলের সাথে সংযোগ স্থাপন করেছিল। ১৯৬১ এবং ১৯৬২ সালে পর পর দুই বছর সোভিয়েত কাপ জয়ের পরে শাখতার সোভিয়েত শীর্ষ লিগের একটি শক্ত মিড-টেবিল ক্লাব এবং কাপের জয়ের অন্যতম দাবিদার হিসাবে বিবেচিত হয়েছিল।
এই ক্লাবটি বেশ কয়েকটি নামে খেলেছে: স্তাখানোভেৎস (১৯৩৬–৪৬), শাখতিয়র (শাখতার) (১৯৪৬–৯২) এবং এফসি শাখতার (১৯৯২–বর্তমান)।
২০২৩ পুরুষ হকি বিশ্বকাপ
২০২৩ পুরুষ হকি বিশ্বকাপ হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের পঞ্চদশ আসর যা ১৩ থেকে ২৯ জানুয়ারি পর্যন্ত ভারতের ওড়িশা রাজ্যের ভুবনেশ্বর শহরে অনুষ্ঠিত হয়।
আয়োজক নির্ধারণ
আন্তর্জাতিক হকি ফেডারেশন ২০১৮ সালের ডিসেম্বরে ঘোষণা করে যে বিশ্বকাপ ২০২২ এর জুলাই অথবা ২০২৩ এর জানুয়ারিতে অনুষ্ঠিত হবে। পরে পাঁচটি বিড পাওয়া যায়। ২০১৯-এর নভেম্বরে ভারতকে আয়োজক রূপে ঘোষণা করা হয়।
১৩–২৯ জানুয়ারি ২০২৩-এর জন্য বিড:
ড্র
৮ সেপ্টেম্বর ২০২২-এ ড্র অনুষ্ঠিত হয়েছিল।
দলীয় সদস্য
১৬টি দলকে ১৮ জন খেলোয়াড়ের নাম জমা করার নির্দেশ দেওয়া হয় যাদের মধ্যে ২ জনকে স্ট্যান্ডবাই হিসেবে ব্যবহার করা যাবে।
আম্পায়ার
২৯ নভেম্বর ২০২১-এ, বিশ্বকাপের জন্য আন্তর্জাতিক হকি ফেডারেশন আম্পায়ারদের নাম ঘোষণা করে। বিশ্বকাপ শুরু পূর্বে অন্তিম তালিকা প্রকাশ করা হয়।
প্রথম পর্ব (গ্রুপ)
গ্রুপ পর্বের সূচি ৮ সেপ্টেম্বর ২০২২-এ প্রকাশিত হয়েছিল।
সূচি
{{fieldhockeybox অ্যানসেল {{fhgoal|PC|২}|PC|৩৮}} রপার ব্যান্দুরাক লিম হং-ঝেঙ (সিঙ্গাপুর) }}
{{fieldhockeybox স্টিভ রজার্স (অস্ট্রেলিয়া) }}
{{fieldhockeybox গ্যারেথ গ্রিনফিল্ড (নিউজিল্যান্ড) }}
পুরস্কার
প্রতিযোগিতার শেষে নিম্নলিখিত পুরস্কার প্রদান করা হয়েছিল:
আ. স. ম. আবদুর রব
'''আ. স. ম. আবদুর রব''' বাংলাদশের জাতীয় সমাজতান্ত্রিক দল (জেএসডি) এর নেতা। তিনি বাংলাদেশের স্বাধীনতা সংগ্রামের অন্যতম সংগঠক। তৎকালীন ডাকসুর ভিপি, আ স ম আবদুর রব এর নেতৃত্বে ১৯৭১ সালের ২ মার্চ ঢাকা বিশ্ববিদ্যালয়ে হাজার হাজার ছাত্র জনতার মাঝে প্রথম স্বাধীন বাংলাদেশের পতাকা উত্তোলন করেন। বাংলাদেশের মানচিত্র খচিত যে পতাকা সেই পতাকা সর্ব প্রথম উত্তোলন করেন আ স ম আবদুর রব। ঢাকা বিশ্ববিদ্যালয়ের ঐতিহাসিক বটতলায় শেখ মুজিবুর রহমানের হাতে বাংলাদেশের পতাকা তুলে দেন। ১৯৭১ সালের ৩ মার্চ তিনি পল্টন ময়দানে বঙ্গবন্ধু শেখ মুজিবুর রহমানকে "জাতির জনক" উপাধি প্রদান করেন।
রাজনীতি
আ স ম আব্দুর রব ১৯৯৬ সালের নির্বাচনে তিনি লক্ষ্মীপুর-৪ (রামগতি-কমলনগর) আসন থেকে সংসদ সদস্য নির্বাচিত হন। ঐ নির্বাচনের পর জাসদ আওয়ামী লীগকে সমর্থন দেয়। ফলশ্রুতিতে তিনি আওয়ামী লীগ সরকারের নৌপরিবহন মন্ত্রণালয়ের মন্ত্রী হন।
কর্মজীবন
তিনি বাংলাদেশের স্বাধীনতা সংগ্রামের অন্যতম সংগঠক। ছাত্রলীগ নেতা নূরে আলম সিদ্দিকী, আব্দুল কুদ্দুস মাখন, এ এস এম আবদুর রব ও শাজাহান সিরাজের নেতৃত্বে ১৯৭১ সালের ২ মার্চ ঢাকা বিশ্ববিদ্যালয়ে স্বাধীন বাংলাদেশের পতাকা উত্তোলন করা হয়। স্বাধীন বাংলাদেশের পতাকা প্রথম উদ্বোধন করেন আ স ম আবদুর রব। ঢাকা বিশ্ববিদ্যালয়ের ঐতিহাসিক বটতলায় শেখ মুজিবুর রহমানের হাতে বাংলাদেশের পতাকা তুলে দেন আ স ম আবদুর রব এবং শেখ মুজিবুর রহমান কে বঙ্গবন্ধু নামে ভূষিত করে। বাংলাদেশের স্বাধীনতার পর রব বামপন্থী জাতীয় সমাজতান্ত্রিক দল (জাসদ) গঠন করেন। তিনি সিরাজুল আলম খান ও শাজাহান সিরাজের সাথে শেখ মুজিবুর রহমানের নেতৃত্বাধীন সরকারের বিরুদ্ধে অবস্থান নেন। তিনি ১৭ মার্চ ১৯৭৪ তারিখে রমনায় স্বরাষ্ট্রমন্ত্রীর বাসভবনের দিকে জাতীয় রক্ষী বাহিনীর নেতৃত্বে জনতার উপর গুলি চালানোর মধ্যে সমাবেশের নেতৃত্ব দেন। রব ১৯৭৪ সালের রমনা হত্যাকাণ্ডের একজন জীবিত ব্যক্তি। ১৯৭৫ সালের নভেম্বরে অভ্যুত্থানে জাতীয় সমাজতান্ত্রিক দল জড়িত থাকার কারণে রাষ্ট্রপতি আবু সাদাত মোহাম্মদ সায়েম, এম. এ. জলিল ও রবকে ক্ষমতা গ্রহণের পর মুক্তি দেন। রব ১৯৮৮ সালে বিরোধী দলের নেতা হন এবং ১৯৯৬ থেকে ২০০১ সাল পর্যন্ত শেখ হাসিনার মন্ত্রিসভায় নৌপরিবহন মন্ত্রী এবং পরে মৎস্য ও প্রাণিসম্পদ মন্ত্রী হিসেবে দায়িত্ব পালন করেন।
দ্য জাপানিজ ওয়াইফ (হরিপ্রভা তাকেদা)
দ্য জাপানিজ ওয়াইফ প্রথম জাপান ভ্রমণকারী বাঙ্গালী নারী হরিপ্রভা তাকেদাকে নিয়ে নির্মিত একটি চলচ্চিত্র। এটি ২০১২ সালে প্রদর্শনের জন্য অবমুক্ত করা হয়। জাপান ফাউন্ডেশনের সহায়তায় এটি নির্মাণ করা হয়েছে। এটি একটি পূর্ণদৈর্ঘ্য চলচ্চিত্র। ১৯১২ সালে হরপ্রভার জাপান গমনের শতবর্ষ উদযানক্রমে এই চলচ্চিত্র তৈরীর উদ্যোগ গ্রহণ করা হয়েছিল। ১৯১২-১৩ সালে জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে এই ভ্রমণ কাহিনী বঙ্গমহিলার জাপান যাত্রা নামে প্রকাশিত হয়। এই গ্রন্থের ভিত্তিতে “দ্য জাপানিজ ওয়াইফ” এর চিত্রনাট্য রচনা করা হয়েছে॥
পটভূমি
হরিপ্রভা তাকেদা ১৮৯০ সালে তিনি জন্মগ্রহণ করেন ঢাকার জেলার খিলগাঁও এলাকায় জন্মগ্রহণ করেন। হরিপ্রভার বাবা শশীভূষণ মল্লিক ছিলেন ঢাকার নববিধান ব্রাহ্মসমাজের সক্রিয় কর্মী। ১৮৯২ সালে তিনি ঢাকায় নিরাশ্রয় মহিলা ও শিশুদের পুনর্বাসনের উদ্দেশ্যে “মাতৃনিকেতন” নামে একটি আশ্রম প্রতিষ্ঠা করেন। হরিপ্রভার মা নগেন্দ্রবালা মাতৃনিকেতনের দেখাশুনো করতেন। হরিপ্রভা ছোট থেকেই “মাতৃনিকেতনের” সাথে যুক্ত ছিলেন। আশ্রমে কাজ করার সুবাদে তার পরিচয় হয় জাপানি যুবক ওয়েমন তাকেদার সঙ্গে। ওয়েমন তখন ঢাকার বুলবুল সোপ ফ্যাক্টরিতে প্রধান কারিগর ছিলেন। তাদের পরিচয় ক্রমে প্রণয়ে পরিণত হয়। ১৯০৭ সালে উভয় পরিবারের সম্মতিতে তাদের বিয়ে হয়। বিয়ের পর ওয়েমন তার স্ত্রী হরপ্রভাকে নিয়ে ১৯১২ সালে জাপান গমন করেন ও কয়েক মাস পর ১৯১৩ সালে পূর্ববঙ্গের ঢাকায় প্রত্যাবর্তন করেন। এই জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে তার ভ্রমণ কাহিনী বঙ্গমহিলার জাপান যাত্রা ঢাকা থেকে প্রকাশিত হয়।
সুজেথা চন্দ্রাশেকর
সুজেথা চন্দ্রাশেকর (জন্ম: ২৪ ফেব্রুয়ারি ১৯৯১) তিনি একজন আমেরিকান ক্রিকেটার । তিনি ২০১৯ আইসিসি মহিলা বাছাই আমেরিকা টুর্নামেন্টে কানাডার বিপক্ষে ১৭ মে, ২০১৯ তারিখে আমেরিকা যুক্তরাষ্ট্রের মহিলা ক্রিকেট দলের হয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ অভিষেক করে।
আগস্ট ২০১৯ এ, স্কটল্যান্ডে ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে মার্কিন যুক্তরাষ্ট্রের দলে জায়গা দেওয়া হয়েছিল। তিনি স্কটল্যান্ডের বিপক্ষে ৩১ আগস্ট ২০১৯-তে মার্কিন যুক্তরাষ্ট্রের টুর্নামেন্টের উদ্বোধনী ম্যাচ খেলেন।
কৌশিক প্যাটেল (রাজনীতিবিদ)
কৌশিক জামনদাস প্যাটেল গুজরাতের একজন ভারতীয় রাজনীতিবিদ। প্রাক্তন রাজস্ব মন্ত্রী প্যাটেল ১৯৯৫, ১৯৯৮ এবং ২০০২ সালে দরিয়াপুর (আহমেদাবাদ) আসন থেকে গুজরাত বিধানসভার সদস্য নির্বাচিত হয়েছিলেন। তিনি দলীয় প্রধান অমিত শাহের বিশ্বস্ত সহযোগী, তিনি নরনপুর আসন থেকে প্রতিদ্বন্দ্বিতা করেছেন, যা অমিত শাহ খালি করেছিলেন।
প্রণিতা সুভাষ
প্রণিতা সুভাষ (ಪ್ರಣಿತಾ ಸುಭಾಷ್) একজন ভারতীয় চলচ্চিত্র অভিনেত্রী, মডেল। তিনি কন্নড়, তেলুগু এবং তামিল চলচ্চিত্রে অভিনয় করে থাকেন। তিনি চলচ্চিত্রে অভিনয়ে করার পূর্বে বেঙ্গালুরুতে মডেলিং এ সফল হোন। তিনি "পোরকি" চলচ্চিত্রের মাধ্যমে কন্নড় চলচ্চিত্রে আত্মপ্রকাশ করেন। একই বছর তিনি তেলুগু সিনেমা "এম পিল্লু এম পিলাডোতে" অভিনয় করেন। তিনি "উদ্দায়ন" (২০১১) চলচ্চিত্রের মাধ্যমে তামিল চলচ্চিত্রে আত্মপ্রকাশ করেন। তার উল্লেখযোগ্য ব্যবসায়িক সফল চলচ্চিত্র গুলো হলো "বাবা" (২০১০), "আত্তারেন্তিকী দারেদী" (২০১৩), "মাসসু এনগিরা মাসিলামানি" (২০১৫) এবং "এনাক্কু ভাইথা আদিমাইগাল"। তিনি ২০১২ সালে ব্যবসাসফল চলচ্চিত্র "ভিমা থিরাদাল্লীতে" অভিনয় করেন। যার জন্য তিনি ফিল্মফেয়ার সেরা অভিনেত্রী কন্নড় এবং "সিমা সেরা অভিনেত্রী কন্নড়"-এর জন্য মনোনয়ন পান।
প্রথম জীবন
তিনি এক কন্নড় পরিবারে জন্মগ্রহণ করেন। তার বাবা সুভাষ একজন চিকিৎসক এবং মা জয়শ্রী একজন স্ত্রীরোগ বিশেষজ্ঞ। তারা বেঙ্গালুরুতে একটি হাসপাতাল চালান। তিনি তার পিতা-মাতার একমাত্র সন্তান।
কর্মজীবন
প্রণিথা কন্নড় চলচ্চিত্র "পোরকি" এর মাধ্যমে চলচ্চিত্র জগতে আত্মপ্রকাশ করেন। "পোরকি" সিনেমাটি ব্যবসাসফল হিসেবে গণ্য হয় এবং তিনি অনেকগুলো কন্নড় চলচ্চিত্রে অভিনয় করার সুযোগ ছেড়ে দেন, তেলুগু চলচ্চিত্র "বাবা" তে যুক্ত হওয়ার পূর্বে। যেখানে তিনি সিদ্ধার্থ নারায়ণ এর বিপরীতে। তিনি তার চলচ্চিত্রের গ্রাম্য চেহারাকে ফুটিয়ে তোলার জন্য প্রশংসিত হতে থাকেন। এরপর তিনি আরুলনিথী এর বিপরীতে "উদ্দান" চলচ্চিত্রে অভিনয় এর মাধ্যমে তামিল চলচ্চিত্রে আত্মপ্রকাশ করেন।
এরপর তিনি কারথি এর বিপরীতে "সগুণী" চলচ্চিত্রে অভিনয়ের জন্য চুক্তিবদ্ধ হোন। "সগুণী" সিনেমাটি পুরো বিশ্বে রেকর্ড ১,১৫০ টি থিয়েটারে মুক্তি দেওয়া হয়।
এরপর তিনি দুনিয়া বিজয় এর বিপরীতে "জরাসন্ধ" এবং "বিমা থিরাডেল্লীতে" অভিনয় করেন। প্রনীথা এই ভিমাভভা চরিত্রের জন্য প্রশংসিত হোন এবং ফিল্মফেয়ার পুরস্কার এর জন্য মনোনয়ন পান।
এরপর তিনি তেলুগু ভাষার চলচ্চিত্র "আত্তারিন্টিকী দারেদীতে" অভিনয় করেন। যযা সেপ্টেম্বর ২০১৩ সালে মুক্তি পায় এবং তেলুগু চলচ্চিত্র ইতিহাসে সর্বোচ্চ আয়করা চলচ্চিত্র হিসেবে প্রতিষ্ঠা পায়, যার পরিমাণ ১০০ কোটি রুপি। এই চলচ্চিত্রটি অন্যন্য ভাষায়ও পুনঃনির্মাণ করা হয়েছে।
একই সময়ে তিনি উপেন্দ্র এর বিপরীতে "ব্রহ্মা" চলচ্চিত্রে অভিনয় করেন। এরপর তিনি সুরিয়া এর বিপরীতে "মাসসু এনগিরা মাসিলামানি" চলচ্চিত্রের জন্য চুক্তিবদ্ধ হোন। ২০১৪ সালের শেষের দিকে তিনি "ডায়নামাইট" চলচ্চিত্রের জন্য চুক্তিবদ্ধ হোন।
তিনি সম্প্রতি আয়ুষ্মান খুরানার সাথে "শান কিত্থা" গানে কাজ করেছেন।
প্রচারমুখ
প্রণিতা বিভিন্ন ব্র‍্যান্ড এর প্রচার কাজ বা বিজ্ঞাপন এ অংশ নিয়েছেন যেমন: জয়ালুকাস, এসভিবি সিল্কস সেলিম, বোম্বে জুয়েলারি, উইলাইট একাডেমী অফ এডুকেশন, শ্রী লক্ষি জুয়েলারি, পোন্ডিছেরি এন্ড আরএস ব্রাদার্স। তিনি ২০১৩ সালে সেলিভ্রেটি ক্রিকেট লিগ এর কর্ণাটকা বুলডোজার এর প্রচার মুখ হয়েছেন। অক্টোবর ২০১৪ সালে তিনি অনু প্রভাকর এর সাথে বেঙ্গালুরু এর বিখ্যাত জুয়েলারি এক্সিভিশন "জুয়েলস অফ ইন্ডিয়া" এর প্রচারমুখ হয়েছেন। একইই বছর প্রণিতা জুয়েলস এক্সোটিকা এর প্রচারমুখ হোন।
ব্যবসা
প্রণিতা বুটলেগার নামের রেস্টুরেন্ট এর মালিক। এটি বেঙ্গালুরু এর লেভেল রোড এ অবস্থিত।
নরহিতৈষণা
প্রণিতা বিভিন্ন সসমাজসেবী কাজে জড়িত রয়েছেন। তিনি বিভিন্ন শিক্ষাপ্রতিষ্ঠান এ স্যানিটেশন ব্যবস্থা উন্নত করার জন্য আর্থিক সাহায্য এবং পরামর্শ প্রদান করে থাকেন। তিনি বিভিন্ন বিদ্যালয়ের অবকাঠামোগত উন্নতির জন্য স্থানীয় ভাষার শিক্ষক নিয়োগ করে দিয়েছেন। তিনি অনীল শেট্টি এর অগ্রণী ভূমিকায় "সেভ গোভ. স্কুল" নামের ক্যাম্পেইন শুরু করেছেন। যাতে তিন লক্ষ এর বেশি মানুষ সহযোগিতা করেছেন।  তিনি একই কাজের জন্য $১০,০০০ ইউএস ডলার দান করেছেন। এপ্রিল ২০১৯ সালে রাহুল দ্রাবিড় এর সাথে তাকেও কর্ণাটক এর নির্বাচন কমিশন এর প্রচারমুখ করা হয়, মানুষকে তার ভোট প্রদানে উৎসাহিত করতে। ২০১৮ সালে প্রণিতা ইসরায়েল ভ্রমণ করেন পররাষ্ট্র মন্ত্রণালয় এর আমন্ত্রণে 'ডিসকভার ইসরায়েল প্রোগ্রাম' এ অংশ নিতে।
রাম মন্দির
তিনি রাম মন্দির নির্মাণের জন্য ১ লক্ষ টাকা অনুদান দেন।
বহুরূপী (শিল্পী)
বহুরূপীরা গ্রামীণ লোকশিল্পী যারা বিভিন্ন রকম বেশ ধরে লোকেদের মনোরঞ্জন করে। এদের যারা খুব অদ্ভুত বেশ পরে তাদের বলে "সং" । এদের অনেকে খুব ভাল নট (নৃত্য পারদর্শী)।
শরৎচন্দ্র চট্টোপাধ্যায়ের গল্পে ছিনাথ বহুরূপী, চলচ্চিত্রের "বাঘ বাহাদুর", হিন্দী ডোর চলচ্চিত্রের বহুরূপীয়া এই পেশার লোকেদের উদাহরণ।
সাচিতোতো
সাচিতোতো (Suchitoto) এল সালভাদোরের কেন্দ্রস্থল কাস্কাতলান ডিপার্টমেন্টের নিয়ন্ত্রণাধীন পৌরএলাকা। রাজধানী স্যান সালভাদোর থেকে ৩০ কিলোমিটার উত্তর-পশ্চিমদিকে এর অবস্থান। দক্ষিণ-পূর্বাংশে পর্বতময় হলেও উত্তর-পশ্চিমাংশে সমতলভূমি রয়েছে। সমুদ্র পৃষ্ঠ থেকে এটি ৩৯১ মিটার উঁচুতে অবস্থিত। ২০০৭ সালের তথ্য অনুযায়ী প্রায় ২৪৭৮৬জন লোক বসবাস করছেন। ঔপনিবেশিক শাসনামলে শহরের প্রধান চত্ত্বরটি গঠিত হয়। ১৮শ শতাব্দীতে স্পেনীয়রা গীর্জা নির্মাণ করে। এল সালভাদোরের মাধ্যমে বহিঃবিশ্বে সাচিতোতো পরিচিতি পেয়েছে মূলতঃ এর গীর্জা ও ছোট ধরনের গোলাকৃতি শক্ত পাথরে গড়া রাস্তার জন্যে।
দর্শনীয় স্থান
দর্শনীয় স্থান হিসেবে রয়েছে লেম্পা নদীতে কৃত্রিমভাবে গড়ে উঠা সাচিতলান হ্রদ। এছাড়াও রয়েছে সেরন গ্রান্দে বাঁধ। সালভাদোরীয়দের কাছে সাপ্তাহিক ছুটি কাটানোর জন্য অত্যন্ত জনপ্রিয় স্থান এটি। শিল্পকলা গ্যালারী, সাংস্কৃতিক কেন্দ্র ও হস্তশিল্পজাতদ্রব্যের ন্যায় সুবিস্তৃত কর্মকাণ্ড এখানে পরিচালিত হয়। আরিজোনার প্রেসকট সাচিতোতো’র ভগিনী নগরী। এরফলে উভয় শহরই তাদের সাংস্কৃতিক কর্মকাণ্ড বিনিময় করে থাকে।
অনুপলব্ধি
অনুপলব্ধি (अनुपलब्धि) মানে 'অ-স্বীকৃতি', 'অ-উপলব্ধি'। এই শব্দটি অ-উপলব্ধির প্রমাণকে বোঝায় যা নেতিবাচক তথ্যের উপস্থাপনামূলক জ্ঞান নিয়ে গঠিত।
আসুনসিওন
আসুনসিওন প্যারাগুয়ের রাজধানী এবং বৃহত্তম শহর।
অনুপলব্ধি
হিন্দুধর্ম
অনুপলব্ধি বা অভাবপ্রমাণ হলো কোনো জিনিসের অ-অস্তিত্বের উপলব্ধির জন্য কুমারীল ভট্ট স্বীকৃত অ-বোধের প্রামাণ। তিনি মনে করেন যে ইন্দ্রিয়ের দ্বারা কোনো বস্তুর অ-অস্তিত্ব উপলব্ধি করা যায় না কারণ অস্তিত্বকে উপলব্ধি করার জন্য ইন্দ্রিয়ের সংস্পর্শে আসতে পারে এমন কিছুই নেই।
আসুনসিওন
শহরটি প্যারাগুয়ে নদীর পূর্ব তীরে অনেকটা প্যারাগুয়ে নদী এবং পিলকোমায়ো নদীর মিলিত হওয়ার স্থানে অবস্থিত। প্যারাগুয়ে নদী এবং আসুনসিওন উপসাগর উত্তরপশ্চিমে শহরটিকে দেশটির পশ্চিমা অঞ্চলগুলা থেকে এবং দক্ষিণে আর্জেন্টিনা থেকে বিচ্ছিন্ন করেছে। শহরের বাকি অংশে রয়েছে দেশটির কেন্দ্রীয় বিভাগ।
আসুনসিওন দক্ষিণ আমেরিকার সবচেয়ে প্রাচীন শহরগুলোর একটি এবং রিও দে লা প্লাটা বেসিনের যে অঞ্চলগুলোতে মানুষের বসবাস অবিরত রয়েছে সেগুলোর মধ্যে সবচেয়ে প্রাচীন। আর এ কারণে, শহরটিকে “দ্য মাদার অব সিটিজ” বলা হয়। এখান থেকেই বুয়েনোস আইরেস এর দিত্বীয় ভিত্তি, ভিয়ারিকা, কোরিয়েনতেস, সান্তা ফে, সান্তা ক্রুস দে লা সিয়েরা এবং কর্দোবা সহ অন্যান্য ৬৫টি শহর অনুসন্ধানের উদ্দেশ্যে স্পেনীয় ঔপনিবেশিক অভিযান শুরু হয়।
কান্তি প্যাটেল
কান্তি প্যাটেল গুজরাতের বিজয়পুর আসন থেকে ১২তম বিধানসভায় আইনসভার সদস্য নির্বাচিত হয়েছিলেন।
আসুনসিওন
প্রশাসনিকভাবে, শহরটি রাজধানী অংশ এবং কোনো বিভাগের অংশ নয়। গ্রান আসুনসিওন নামক শহরটির মহানগর এলাকায় ফার্নান্দো দে লা মোরা, স্যান লোরেঞ্জো, লাম্বারে, লুকে, মারিনো রোকে আলোনজো এবং নিয়েমবে, স্যান অ্যানতোনিও, কাপিয়াতা, ভিয়া এলিজা এবং লিম্পিও অবস্থিত এবং এর জনসংখ্যা প্রায় দুই মিলিয়ন। আসুনসিওন স্টোক এক্সেঞ্জ আসুনসিওন পৌরসভাকে বিভিপিএএসএ: এমইউএ হিসেবে তালিকাভূক্ত করেছে। নির্মান এবং সেবা প্রদান সংক্রান্ত কাজে বিনিয়োগের জন্য সর্বোত্তম শহরগুলোর একটি আসুনসিওন, ফলে এটি সে অঞ্চলের সর্বোচ্চ অর্থনৈতিক উন্নতি সমৃদ্ধ শহরগুলোর একটি।
অনুপলব্ধি
হিন্দুধর্ম
পূর্ব-মীমাংসার ভট্ট দর্শন এবং অদ্বৈত বেদান্ত দর্শনের পদ্ধতি অনুসারে, অনুপলব্ধি হল অনুপস্থিতিকে ধরার উপায়; এটিকে জ্ঞানের মাধ্যম হিসাবে বিবেচনা করা হয়, অন্য পাঁচটি হল – প্রত্যক্ষ (উপলব্ধি), অনুমান  (অন্বীক্ষা), শব্দ (সাক্ষ্য), উপমাণ (তুলনা) এবং  অর্থপত্তি (অবস্থান)। তার বিভিন্ন আকারে অস্বীকার বা অ-অস্তিত্বের উপলব্ধিও বৈশিষ্ট্যের সম্পর্কের কারণে।
ইতিবাচক (সদরূপ) বা নেতিবাচক (অসদরূপ) সম্পর্কের মধ্যে সমস্ত জিনিস স্থানগুলিতে বিদ্যমান, এবং এটি কেবলমাত্র পূর্বের ক্ষেত্রে ইন্দ্রিয়ের সংস্পর্শে আসে, যদিও পরবর্তী ক্ষেত্রে নেতিবাচক অস্তিত্বের উপলব্ধি শুধুমাত্র মনের গতিবিধি, পৃথক প্রমাণ – অনুপলব্ধি দ্বারা করা যেতে পারে।
অ-অস্তিত্বের পরোক্ষ জ্ঞান অন্য উপায়ে অর্জন করা যেতে পারে কিন্তু উপলব্ধিযোগ্য বস্তুর অ-অস্তিত্ব এবং তাদের গুণাবলী সম্পর্কে প্রত্যক্ষ জ্ঞান শুধুমাত্র এই ধরনের প্রমাণ দ্বারা পাওয়া যায় যা অনুমান নয়।
আসুনসিওন
ইতিহাস
১৫৪২ সালে, স্থানীয়রা বুয়েনোস আইরেস ধ্বংস করে দিলে, স্পেনীয়রা আসুনসিওনে পালিয়ে যায়। ফলে, শহরটি উত্তর-পূর্ব আর্জেন্টিনা (ইন্ডিস এর একটা বিশাল অঞ্চল), বর্তমান প্যারাগুয়ে এবং ব্রাজিলের বিভিন্ন অঞ্চল নিয়ে বিশাল স্পেনীয় ঔপনিবেশিক অঞ্চলের কেন্দ্রে পরিণত হয়। আসুনসিওন ছিল প্রথম আসুনসিওন সম্মেলনের স্থান। এ সম্মেলনে স্থানীয়দের সুসমাচার প্রচারণা, লিঙ্গুয়া ফ্রাঙ্কা এবং গুয়ারানি ভাষা ব্যবহারের উপর নির্দেশিকা প্রদান করা হয়।
১৭৩১ সালে হোজে দে আনতেকেরা ই ক্যাস্ত্রো এর নেতৃত্বে পরিচালিত হওয়া বিদ্রোহটি স্পেনীয় ঔপনিবেশিক শাসনের বিরুদ্ধে প্রথম বিদ্রোহগুলোর একটি। বিদ্রোহটি ব্যর্থ হলেও, এতে ক্রিওয়ো, মেসতেজো এবং প্যারাগুয়ের স্থানীয়দের মধ্যে স্বাধীনতার আগ্রহের লক্ষণ প্রকাশ করে। এ বিদ্রোহটি ১৮১১ সালে প্যারাগুয়ের স্বাধীনতায় প্রভাব বিস্তার করে। আসুনসিওন শহরে হুয়েনা মারিয়া দে লারা’র বাসগৃহে, প্যারাগুয়ে স্পেনীয় গর্ভনরের (বার্নান্দো দে ভালাস্কো) উপর হামলা করার উদ্দেশ্যে স্বাধীনতা আন্দোলনের নেতারা একটি সাক্ষাতে বসেন। ১৮১১ সালের মে মাসের ১৪ এবং ১৫ রাতে তারিখে বিদ্রোহীরা এতে সফল হয় এবং গভর্নর, ভালাস্কোকে আত্মসমর্পণ করতে বাধ্য করে। বর্তমানে লারা’র বাসগৃহ “কাসা দে লা ইন্ডেপেন্ডেনসিয়া” (স্বাধীনতার বাসগৃহ) জাদুঘর এবং ঐতিহাসিক স্থাপনা হিসেবে বিদ্যমান রয়েছে।
অনুপলব্ধি
হিন্দুধর্ম
অনুপলব্ধির চারটি সত্যতা রয়েছে যা শনাক্ত করা হয়েছে, সেগুলি হল – ক) করণ-অনুপলব্ধি বা 'কারণগত অবস্থার অ-উপলব্ধি', খ) ব্যাপক-অনুপলব্ধি বা 'ব্যবহারকারীর অ-উপলব্ধি', গ) স্বভাব-অনুপলব্ধি অথবা 'নিজের উপস্থিতির অনুধাবন', এবং ঘ) বিরুদ্ধ-অনুপলব্ধি বা 'বিরোধীদের অ-ধারণা'। উপলব্ধিযোগ্য (যোগ) অনুষঙ্গের (উপাধি) অভাব অনুধাবনযোগ্য (যোগ-অনুপলব্ধি) এর অ-উপলব্ধির মাধ্যমে জানা যায় এবং অনুধাবনযোগ্য অনুষঙ্গের অভাব যা অনুষঙ্গ বলে মনে করা হয় তা দেখিয়ে জানা যায়।